b"\n_START_ARTICLE_\nMaersk\n_START_SECTION_\nTerminals\n_START_PARAGRAPH_\nA.P. M\xc3\xb8ller-M\xc3\xa6rsk opera aproximadament 50 terminals de contenidors privades a tot el m\xc3\xb3n. Prop de 15 eren originalment terminals de Sealand Corp., adquirides al novembre de 1999. APM Terminals International t\xc3\xa9 les seves oficines a l'Haia (Pa\xc3\xafsos Baixos).\n_START_SECTION_\nMISE\n_START_PARAGRAPH_\nMaersk International Shipping Education (M.I.S.E.) \xc3\xa9s un programa d'entrenament de dos anys creat per desenvolupar als futurs capdavanters de l'A.P. Moller - Maersk Group._NEWLINE_Cada any aproximadament 450 aprenents de m\xc3\xa9s de 80 pa\xc3\xafsos entren al Programa M.I.S.E. seleccionats entre m\xc3\xa9s de 85.000 sol\xc2\xb7licituds admeses cada any per rebre una educaci\xc3\xb3 intensiva. El programa combina educaci\xc3\xb3 pr\xc3\xa0ctica i te\xc3\xb2rica sobre totes les divisions majors del grup amb una exposici\xc3\xb3 multicultural i oportunitats de treball en A.P. Moller despr\xc3\xa9s d'acabar-ho.\n_START_SECTION_\nAdministraci\xc3\xb3\n_START_PARAGRAPH_\nEn els seus inicis A.P. M\xc3\xb8ller-M\xc3\xa6rsk Group va tenir per nom Dampskibsselskabet Svendborg, fundada pel capit\xc3\xa0 Peter M\xc3\xa6rsk-M\xc3\xb8ller i el seu fill Arnold Peter M\xc3\xb8ller a Svendborg (Dinamarca) el 1904. A.P. M\xc3\xb8ller va tenir deu fills, un dels quals, M\xc3\xa6rsk Mc-Kinney M\xc3\xb8ller, es va convertir en soci de la companyia el 1930. Despr\xc3\xa9s de la mort de A.P. M\xc3\xb8ller al juny de 1965, va esdevenir director executiu de la companyia fins al 1993, quan va ser succe\xc3\xaft per Jess S\xc3\xb8derberg. Malgrat aix\xc3\xb2, encara \xc3\xa9s propietat de la companyia i va ser president de l'Odense Steel Shipyard fins al 2 de maig de 2006. Dos de les tres filles de M\xc3\xa6rsk Mc-Kinney M\xc3\xb8ller s\xc3\xb3n membres de la junta directiva, cadascuna amb el t\xc3\xadtol de vicepresidenta.\n_START_SECTION_\nMaersk Line, Limited\n_START_PARAGRAPH_\nMaersk Line, Limited \xc3\xa9s una subsidi\xc3\xa0ria de A.P. Moller-Maersk Group amb base als Estats Units la funci\xc3\xb3 dels quals \xc3\xa9s manejar la flota de vaixells amb bandera dels Estats Units i proveir a les ag\xc3\xa8ncies governamentals d'aquest pa\xc3\xads i als seus contractista serveis de transport i de log\xc3\xadstica. Maersk Line, Limited maneja la flota m\xc3\xa9s gran del m\xc3\xb3n de bucs amb bandera estatunidenca.\n_START_SECTION_\nFlota\n_START_PARAGRAPH_\nMaersk Line, Limited controla certa quantitat de bucs utilitzats per la divisi\xc3\xb3 Maersk Line. Iniciant amb un nombre relativament baix de bucs concentrats a transportar c\xc3\xa0rrega regular aix\xc3\xad com del govern dels Estats Units, la flota de Maersk Line, Limited va cr\xc3\xa9ixer significativament amb l'adquisici\xc3\xb3 de Sea-Land Service, Inc en 1999 i P&O Nedlloyd/Farrell Lines el 2005."